b'\n_START_ARTICLE_\nNusikalstamumas Lietuvoje\n_START_PARAGRAPH_\nNusikalstamumas Lietuvoje - neteis\xc4\x97to elgesio atliekant baud\xc5\xbeiam\xc4\x85sias veikas visuma Lietuvoje.\n_START_SECTION_\nIstorija\n_START_PARAGRAPH_\nLietuvoje pastaruoju metu, kai pereinama i\xc5\xa1 vienos socialin\xc4\x97s, politin\xc4\x97s sistemos \xc4\xaf kit\xc4\x85, min\xc4\x97t\xc5\xb3 prie\xc5\xa1taravim\xc5\xb3 ir nusikalstamumo problema tampa itin didel\xc4\x97. Kriminogenin\xc4\x97 situacija Lietuvoje yra labai pana\xc5\xa1i \xc4\xaf buvusios SSRS respublikose ir Ryt\xc5\xb3 Europos \xc5\xa1alyse, kuriose i\xc5\xa1 totalitarin\xc4\x97s visuomen\xc4\x97s pereinama \xc4\xaf demokratin\xc4\x99._NEWLINE_Nusikalstam\xc5\xb3 veik\xc5\xb3 2010 m. Lietuvoje, lyginant su 2009 metais, suma\xc5\xbe\xc4\x97jo 6,7 procento. LR vidaus reikal\xc5\xb3 ministerijos duomenimis, 2010 m. \xc4\xafvykdyta 77,7 t\xc5\xabkst. nusikalstam\xc5\xb3 veik\xc5\xb3, i\xc5\xa1 j\xc5\xb3 vie\xc5\xa1ose vietose - 20 t\xc5\xabkstan\xc4\x8di\xc5\xb3. Pastarasis skai\xc4\x8dius ma\xc5\xbeiausias nuo 2004 met\xc5\xb3. 2009 m. vie\xc5\xa1ose vietose nusikalstam\xc5\xb3 veik\xc5\xb3 buvo 21 000._NEWLINE_Lyginant 2010 met\xc5\xb3 sausio-lapkri\xc4\x8dio m\xc4\x97nesi\xc5\xb3 duomenis su tuo pa\xc4\x8diu laikotarpiu 2009 m., labiausiai nusikalstam\xc5\xb3 veik\xc5\xb3 suma\xc5\xbe\xc4\x97jo kurortuose - Neringoje (50 proc.), Palangoje (24 proc.) bei Druskininkuose (21,3 proc.). Daugiau nusikaltim\xc5\xb3 veik\xc5\xb3 buvo padaryta Bir\xc5\xa1tone (50,6 proc.), Lazdij\xc5\xb3 (32,1 proc.) ir Alytaus (20,6 proc.) rajonuose. Vilniaus mieste, lyginant \xc5\xa1iuos laikotarpius, nusikalstam\xc5\xb3 veik\xc5\xb3 padaryta 14,4 proc. ma\xc5\xbeiau.'